***ВИЗИЈА РАЗВОЈА МЈЕСНИХ ЗАЈЕДНИЦА У ГРАДУ ГРАДИШКА***

Градишка, јул 2022. године

***ВИЗИЈУ РАЗВОЈА МЈЕСНИХ ЗАЈЕДНИЦА У ГРАДУ ГРАДИШКА***

1. Визија развоја мјесних заједница у граду Градишка базира се на сљедећим принципима:

* **Принципу репрезентативности** – као принципу који подразумијева да у избору органа мјесних заједница треба обезбиједити учешће што већег броја различитих категорија становништва како би се постигла њихова пропорционалност заступања и рада, нарочито водећи рачуна о младима, женама и социјално искљученим категоријама.
* **Принципу одговорности** – као принципу који подразумијева да мјесна заједница мора бити одговорна према својим грађанима, али и према локалним властима. Легитимно изабрани представници мјесних заједница требају одговорно вршити функције које су им додијељене.
* **Принципу инклузивности** – као принципу којим се подстиче укљученост свих грађана у рад и активности мјесних заједница, нарочито жена, младих и социјално искључених група.
* **Принципу координације** – као принципу који подразумијева унапређење координације, комуникације и међусобне сарадње између мјесних заједница и органа локалне власти, као и између мјесних заједница и грађана и осталих актера од значаја за развој мјесне заједнице, као што су организације цивилног друштва, комунална предузећа, локалне јавне институције, не ограничавајући се на наведено.
* **Принципу транспарентности** – као принципу који подразумијева отвореност за јавност и доступност информација везаних за рад мјесних заједница, укључујући и информације о начину и изворима финансирања мјесних заједница.
* **Принципу професионализације и оспособљености представника мјесних заједница** – као принципу који подразумијева повећање нивоа професионализације и оспособљености представника мјесних заједница кроз континуирану едукацију и обуку, те осигуравање преноса стеченог знања и искустава на све будуће представнике мјесних заједница.
* **Принципу независности и деполитизације** – као принципу којим се настоји омогућити независно и деполитизовано функционисање мјесних заједница, као представника заједнице и грађана и грађанки у пословнима заступања њихових интереса кроз независно доношење одлука у складу са законом и статутом.
* **Принципу демократског одлучивања и партиципативности** – као принципу који ће осигурати демократско право на учешће у одлучивању као и право да грађани и грађанке имају право да бирају и буду бирани на позиције које обављају у структурама успостављених тијела мјесне заједнице.

1. Визија развоја мјесних заједница у граду Градишка спроводиће се кроз четири сљедећа модела мјесних заједница:

* Мјесна заједница као простор за заговарање и приступ управи;
* Мјесна заједница као мјесто за пружање услуга становништву;
* Мјесна заједница као простор за учешће грађана у одлучивању;
* Мјесна заједница као друштвени центар.

1. Визија развоја мјесних заједница кроз модел **Мјесна заједница као простор за заговарање и приступ управи** спроводиће се кроз сљедеће идентификоване функционалне области:

* Укључивање мјесних заједница у процес израде и усвајања буџета и осталих кључних локалних прописа и политика, уз обезбјеђење обавезних повратних информација мјесним заједницама;
* Унапређење процедура за финансирање, рад и развој мјесних заједница, узимајући у обзир принцип равномјерног развоја цјелокупне територије града;
* Подизање свијести о улози мјесних заједница и буђење интереса грађана и грађанки за заговарачке активности.

1. Визија развоја мјесних заједница кроз модел **Мјесна заједница као мјесто за пружање услуга становништву** спроводиће се кроз сљедеће идентификоване функционалне области:

* Стварање услова да мјесне заједнице буду препознате као мјесто гдје грађани и грађанке добијају правовремене и поуздане информације, остварују своја права и рјешавају проблеме;
* Пружање ефикасне административно-техничке подршке за квалитетнији рад мјесних заједница;
* Оснаживање капацитета органа мјесних заједница како би што ефикасније пружали услуге и обављали остале послове у складу са својим надлежостима;
* Јачање сарадње између мјесних заједница и јавних комуналних предузећа у циљу квалитетнијег пружања услуга становницима мјесних заједница.

1. Визија развоја мјесних заједница кроз модел **Мјесна заједница као друштвени центар** спроводиће се кроз сљедеће идентификоване функционалне области:

* Обезбјеђење простора и формално-правно уређење кориштења просторија мјесних заједница, као друштвеног центра, центра културе и спорта;
* Подршка сарадњи мјесних заједница са удружењима грађана, посебно са удружењима жена, младих, Рома и особа са инвалидитетом, како би се побољшали садржаји, услуге и активности у мјесним заједницама, те на тај начин анимирали грађани за активније учешће у раду мјесних заједница;
* Континуирано издвајање намјенских средстава за културу, спорт и друштвена догађања, као и за подршку иницијативама које промовишу активизам појединаца у мјесним заједницама.

1. Визија развоја мјесних заједница кроз модел **Мјесна заједница као простор за учешће грађана у доношењу одлука** спроводиће се кроз сљедеће идентификоване функционалне области:

* Подизање свијести грађана и грађанки о улози и значају мјесних заједница за остваривање њихових интереса и за заговарање рјешења за њихове проблеме;
* Јачање сарадње између мјесних заједница како би се што ефикасније ангажовалe на рјешавању проблема и питањима од заједничког интереса.
* Обезбјеђење материјалне и стручне подршке раду органа мјесних заједница, како би се постигао њихов већи ангажман, а посљедично и веће учешће грађана у доношењу одлука и раду мјесних заједница.

1. Задужује се градоначелник Града да у периоду од најкасније 90 дана од дана усвајања ове Визије, путем својих стручних служби изради оперативни план имплементације ове Визије за период 2023-2025. године. Оперативни план мора да одреди временске рокове за имплементацију свих мјера и активности које су идентификоване оперативним планом, неопходна финансијска средства, одговорне службе за њихову имплементацију, начине мјерења учинка и надзора над имплементацијом плана и Визије, као и динамику извјештавања Скупштине, минимално на годишњој основи.
2. Кроз израду оперативног плана нарочито је важно да се осигура идентификација и укључивање мјера и активности који ће резултирати са што већим укључивањем различитих категорија становништва у органе мјесних заједница чиме би се осигурала репрезентативност и њихова пропорционалност заступања и рада, а нарочито водећи рачуна о заступљености жена и младих.